Lindehålsmannen

Lindehålsmannen er en norsk novellefilm fra 1995 regissert av Kjetil Hervik. Hovedrollene spilles av Eivind Moi Eikje og Jon Eikemo.

Åtteåringen Bjørn blir sendt av gårde for å levere julemat til en einstøing som bor i pakt med naturen, langt fra folk. Han er samtidig skeptisk siden det har gått rykter om at barn som besøker ham aldri vender tilbake. For gutten blir det et møte som snur opp ned på livets verdier.

Den ble vist på NRK1 i 1998.

Produksjon
Filmen ble tildelt 650 000 i produksjonsstøtte fra Norsk filminstitutt.Aftenposten morgen - 650 000 kr i støtte for novellefilm for barn (26.3.1994, s.4) Den ble innspilt i Ryfylke i desember 1994 og hadde premiere i 1995.Aftenposten morgen - Jon Eikemo liker seg utafor (30.12.1994, s.24)

Rollebesetning
Eivind Moi Eikje (f. 1985) som Bjørn
Jon Eikemo som Lindehålsmannen
Stein Hytland som far
Anne Marie Aune som mor
Irene Halseid som Hjørdis
Øystein Hervik som Håvard

 Filmmusikk 
Den norske visegruppen Vamp komponerte og fremførte sangen Lindehålsma'en til bruk i filmen. Teksten til sangen er skrevet av lyrikeren Kolbein Falkeid. Sangen var spor 4 på CD-platen 13 humler, som ble utgitt i 1996.

Referanser

Eksterne lenker


Kategori:Norske kortfilmer
Kategori:Kortfilmer fra 1990-årene
Kategori:Norske barnefilmer